als_Latn dik_Latn sag_Latn
Samsung më në fund ka lansuar telefonin e parë të mençur me sistem operativ Tizen, Z1. Sistemi operativ nga Samsung dhe Intel, Tizen, është lansuar në vitin 2013, por nuk ka qenë pjesë e asnjë pajisje telefonike në treg. Pajisja e mençur do të jetë në dispozicion në Indi duke filluar nga sot.
Ky sistem operativ është përdorur tek televizorët e mençur dhe pajisjet nga Samsung që mund të vishen, megjithëse kompania kishte premtuar se do të ofronte telefonin e mençur Samsung Z me këtë sistem operativ në Qershor të 2014, telefon që kurrë nuk u shfaq në treg.
Samsmung Z1 ka ekran 4 inç, 3.1 megapiksel kamerë prapa, procesor dy bërthamorë 1.2GHz, 768MB RAM dhe 4GB hapësirë të integruar për akumulimin e të dhënave. Njëkohësisht, telefoni mbështet vendosjen e dy kartelave dhe baterinë me 1.500mAh.
Derisa këto perfomanca të pajisjes mund të duken tërheqëse, ajo që e bënë telefonin edhe më interesant është çmimi për vetëm 92 dollarë. Samsung Z1 do të jetë në dispozicion në tri ngjyra (bardhë, zezë dhe të kuqe), ndërsa lansimi për vendet e tjera ende nuk është njoftuar./itShqip
als_Latn als_Latn als_Latn als_Latn